**JEGYZŐKÖNYV**

Készült 2021. július 23. napján 08.15 órakor Tormás Községi Önkormányzat Képviselő-testületének ülésén.

**Jelen vannak:**

* Bagány József polgármester
* Kiss Vilma alpolgármester
* Incze János képviselő
* Völgyi Róbertné képviselő, RNÖ elnök

**Meghívottak:**

* Ranyhóczkiné Ács Andrea jegyző

**Jegyzőkönyvvezető:** Ranyhóczkiné Ács Andrea

Bagány József polgármester köszönti a megjelenteket. Megállapítja, hogy a képviselő‑testület határozatképes létszámban megjelent. A polgármester ismerteti a napirendi pontokat, melyet a képviselő-testület 4 igen, ellenszavazat nélkül (4:0) az alábbiak szerint fogadott el:

1. **Beszámoló a vészhelyzet ideje alatt hozott polgármesteri döntésekről**

Előadó: Bagány József polgármester

**2. Törvényességi észrevétel az önkormányzat szociális rendeletével kapcsolatban**

Előadó: Ranyhóczkiné Ács Andrea jegyző

1. **Beiskolázási támogatás nyújtásáról döntéshozatal**

Előadó: Bagány József polgármester

**4. Szociális célú tüzelőanyag támogatás pályázat beadásáról döntéshozatal**

Előadó: Bagány József polgármester

1. **Egyebek**

**NAPIRENDI PONTOK TÁRGYALÁSA**

1. **Beszámoló a vészhelyzet ideje alatt hozott polgármesteri döntésekről**

Előadó: Bagány József polgármester

Bagány József polgármester tájékoztatta a képviselő-testületet, hogy a koronavírus járvány elleni védekezés miatt az elmúlt időszakban nem lehetett összehívni a képviselő-testület tagjait, ezért saját hatáskörben kellett döntenie a halasztást nem tűrő kérdésekben.

Elmondta, hogy ezen időszak alatt a következő 12 db határozatot hozott, illetve 4 rendeletet fogadott el.

Határozatok:

1/2021.(I.05.) szociális kölcsön nyújtásáról

2/2021.(III.09.) Iskolák felvételi körzeteiről

3/2021.(III.09.) Tormási Óvoda és Konyha 2021. évi költségvetésének elfogadásáról

4/2021.(III.09.) Mindszentgodisai Közös Önkormányzati Hivatal 2021. évi költségvetésének elfogadásáról

5/2021. (III.09.) KÖZVIL Zrt-vel megkötött szerződés vonatkozásában 2020. szeptember 30. napján kelt felmondás visszavonásáról

6/2021. (IV.20.) Magyar Falu program keretében „ Óvoda felújítása -2020” című pályázattal kapcsolatban a kivitelezési munkák elvégzésére beszerzési eljárás indításáról

7/2021.(IV.18.) Magyar Falu program keretében „ Óvoda felújítása -2020” című pályázattal kapcsolatban a kivitelezési munkák elvégzésére, kivitelező kiválasztásáról

8/2021.(V.18.) 2021. évi lakossági víz- és csatornaszolgáltatás támogatás pályázat benyújtásáról

9/2021. (V.18.) 2020. évi átfogó gyámügyi értékelés, valamint a Mindszentgodisai Családsegítő- és Gyermekjóléti Szolgálat 2020. évi szakmai beszámolójának elfogadása

10/2021.(V.18.) szociális kölcsön nyújtásáról

11/2021. (V.18.) szociális kölcsön nyújtásáról

12/2021. (VI.08.) SPED-MED Kft-vel kötött feladatellátási szerződés meghosszabbításáról

Rendeletek:

1/2021. (I.21.) Mindszentgodisai Közös Önkormányzati Hivatalban foglalkoztatottak közszolgálati jogviszonyának egyes kérdéseiről

2/2021. (III.16.) Tormás Községi Önkormányzat 2021. évi költségvetéséről

3/2021. (V.28.) Tormás Községi Önkormányzat 2020. évi zárszámadásáról

4/2021.(V.28.) Közművelődésről

**Tormás Községi Önkormányzat Képviselő-testülete**

**1/2021.(VII.23.) számú határozata**

Veszélyhelyzet ideje alatt hozott polgármesteri döntések elfogadásáról

Tormás Község Önkormányzat Képviselő-testülete a koronavírus járvány elleni védekezés miatt kihirdetett veszélyhelyzet ideje alatt meghozott polgármesteri döntéseket megismerte és elfogadja.

Határidő: azonnal

Felelős: Bagány József polgármester

1. **Törvényességi észrevétel az önkormányzat szociális rendeletével kapcsolatban**

Előadó: Ranyhóczkiné Ács Andrea jegyző

Előadó jegyző ismerteti a Baranya Megyei Kormányhivatal Hatósági Főosztály Törvényességi Felügyeleti Osztály törvényességi észrevételét.

Javasolja a képviselő-testületnek, hogy fogadja el az észrevételt és bízzák meg a szociális rendelet átdolgozásával.

Tormás Községi Önkormányzat Képviselő-testülete 4 igen szavazattal, ellenszavazat nélkül (4:0) a következő határozatot hozta:

**Tormás Községi Önkormányzat Képviselő-testülete**

**2/2021.(VII.23.) számú határozata**

Törvényességi észrevételről

Tormás Községi Önkormányzat Képviselő-testülete a Baranya Megyei Kormányhivatal Törvényességi Felügyeleti Osztályának az önkormányzat szociális és gyermekvédelmi ellátási formákról, támogatásokról és szolgáltatásokról szóló 4/2016.(VI.04.) sz. önkormányzati rendeletére tett törvényességi felhívást megtárgyalta és azt elfogadja.

Megbízza a jegyzőt, hogy a következő képviselő-testületi ülésre készítse el a felhívásnak megfelelő új rendelet-tervezetet.

Határidő: 2021. szeptember 03.

Felelős: Ranyhóczkiné Ács Andrea jegyző

1. **Beiskolázási támogatás nyújtásáról döntéshozatal**

Előadó: Bagány József polgármester

Bagány József polgármester javasolta a testületnek, hogy az elmúlt évek hagyományaihoz híven, a szociális keret terhére támogassák a településen élő gyermekek családját az iskolakezdéssel járó kiadások mérséklése céljából. Javasolta, hogy az oktatási intézménybe még nem járó gyermekek is részesüljenek támogatásban.

Javaslata szerint az általános iskolások részére vásárolja meg az önkormányzat a füzetcsomagot és kapjanak 10.000,- Ft támogatást. A 0-6 éves korú gyermekek 10.000,- Ft, a középiskolások és a főiskolások, egyetemisták pedig 20.000,- Ft támogatást kapnának.

Javasolta továbbá, hogy azon családok részére, akik augusztus hónapban nem részesülnek rendszeres gyermekvédelmi kedvezményhez kapcsolódó pénzbeli támogatásban, részükre + 6.500,- Ft/fő támogatás kerüljön megállapításra.

Megkérdezte van-e valakinek más elképzelése, vagy elfogadják a javaslatot.

Rövid tanácskozás után a képviselő-testület 4 igen szavazattal – ellenszavazat nélkül (4:0) – az alábbi határozatot hozta:

**Tormás Községi Önkormányzat Képviselő-testülete**

**3/2021.(VII.23.) sz. Kt. határozata**

Beiskolázási támogatásról

Tormás Községi Önkormányzat Képviselő-testülete úgy határozott, hogy a településen életvitelszerűen élő 0-6 éves korú gyermekeket 10.000,-Ft/fő, a középiskolás és felsőoktatási intézménybe járó gyermekeket 20.000,-Ft/fő beiskolázási támogatásban részesíti.

Az általános iskolás gyermekeknek megvásárolja a füzetcsomagot, valamint 10.000,- Ft beiskolázási támogatásban részesíti.

Ezen felül azon gyermekek számára, akik augusztus hónapban nem részesülnek rendszeres gyermekvédelmi kedvezményhez kapcsolódó pénzbeli támogatásban, részükre + 6.500,- Ft/fő települési támogatást állapít meg.

Határidő: azonnal

Felelős: Bagány József polgármester

1. **Szociális célú tüzelőanyag támogatás pályázat beadásáról döntéshozatal**

Előadó: Bagány József polgármester

A polgármester tájékoztatta a testületet, hogy újra lehetőség van ezen pályázat benyújtására. Az 5000 főnél kevesebb lakosságszámú települések önkormányzatai pályázhatnak erre a támogatásra. Javasolta a pályázat benyújtását.

A képviselő-testület rövid tanácskozás után 4 igen szavazattal, ellenszavazat nélkül (4:0) a következő határozatot hozta:

**Tormás Községi Önkormányzat Képviselő-testülete**

**4/2021.(VII.23.) sz. Kt. határozata**

Szociális célú tüzelőanyag vásárlásához kapcsolódó kiegészítő támogatásról

Tormás Községi Önkormányzat Képviselő-testülete úgy határozott, hogy benyújtja a települési önkormányzatok szociális célú tüzelőanyag vásárláshoz kapcsolódó kiegészítő támogatásának igényét. Tormás Községi Önkormányzat a kemény lombú tűzifát térítésmentesen biztosítja a rászorulók részére, valamint vállalja a pályázati feltételek betartását.

Határidő: 2021. augusztus 31.

Felelős: Bagány József polgármester

1. **Egyebek**

* Bagány József polgármester tájékoztatta a képviselő-testület tagjait, hogy 2021. augusztus 22. napján, a településen nagyszabású rendezvény megtartására kerül sor Fásy Ádám közreműködésével. Megszervezésében és lebonyolításában a Hegyháti Társulás települései is részt vesznek. Elmondta, hogy a tervek szerint a jövőben erre a rendezvényre mindig másik településen fog sor kerülni a társult öt település közül. A rendezvény sok sztárfellépő fog szerepelni és Tv felvétel is készül.

Elmondta továbbá, hogy minden település a saját lakosait megvendégeli egy ott elkészített, csülökből készült étellel, ugyanis a rendezvény neve Hegyháti Csülök Fesztivál lesz.

A Fesztivál alkalmával ismét sor kerül a díszpolgári cím adományozására, javasolta, hogy az idén ezt Bánki Eriknek a FIDESZ dél-dunántúli regionális képviselőjének adományozzák, mert Ő sokat tud tenni a térség fejlődésének érdekében.

A képviselő-testület rövid tanácskozás után 4 igen szavazattal, ellenszavazat nélkül (4:0) a következő határozatot hozta:

**Tormás Községi Önkormányzat Képviselő-testülete**

**5/2021.(VII.23.) sz. Kt. határozata**

Díszpolgári cím adományozásáról

Tormás Községi Önkormányzat Képviselő-testülete úgy határozott, hogy

2021. évben a Tormás Község díszpolgára címet, Bánki Eriknek a , FIDESZ Dél-Dunántúli Regionális képviselőjének adományozzák.

Határidő: 2021.augusztus 22.

Felelős: Bagány József polgármester

*Incze János képviselő:* A közvilágítási lámpák felújítása milyen szakaszban van?

*Bagány József polgármester:* Augusztus hónapban kerül sor a lámpatestek cseréjére.

*Völgyi Róbertné képviselő*: Felsőkövesden nagyon szép lett az új buszmegálló.

*Bagány József polgármester*: Tormáson is mind a 2 buszmegállót fel fogjuk újítani. Remélem vigyázni fog rá a lakosság és nem rongálják meg.

*Incze János képviselő*: Nyugdíjas napot is meg lehetne szervezni, talán idén megengedi a vírushelyzet a megtartását.

*Bagány József polgármester:* Mivel azt ősszel szoktuk tartani és nem tudhatjuk milyen feltételek lesznek akkor érvényben, ezért én még várnék a megszervezésével. Későbbi időpontban visszatérünk rá.

Több kérdés hozzászólás, illetve napirend nem volt, Bagány József polgármester megköszönte mindenkinek a részvételt és az ülést 09.25 órakor bezárta, zárt ülést rendelt el.

k.m.f.

Bagány József Ranyhóczkiné Ács Andrea

polgármester jegyző